**Årsberetning Jaktgruppa 2023**

Vi startet de ukentlige treningene i begynnelsen av mai og holdt på fram til midten av desember. "Sommerferie" fra St.Hans til midten av august. Vi har trent forskjellige plasser, Veimuseet, grustaket ved Pikerfoss, hos Dag Sandvik på Auensplass, ved Lille Haurevann og ved Hundehytta. De siste treningene var i flomlys på parkeringa ved Hundehytta.  Oppmøtet har variert fra 3 til 10 ekvipasjer.

Kåre Rustand fortjener en skikkelig takk, han har vært en god instruktør og hjulpet oss på mange treninger.

3 av medlemmene i Jaktgruppa har stilt på prøver i løpet av fjoråret. Resultatet ble to førstepremier og to tredjepremien i BK. Gratulerer.

For Jaktgruppa

Eirik Winsents

**Årsberetning Tur og aktivitet gruppa 2023**

Som nyopprettet gruppe med 140 medlemmer på FB siden er vi fornøyd med interessen.

Vi startet opp i okt-23. Vi lot alle få bli kjent med klubben og krevde ingen medlem kontigent frem til nyåret. Det har vært litt variabelt med oppmøte. Fra rundt 30 -10 stykker. Vi har hatt ulike temaer som de ønsket trene mere på;

Kontakt, passering, felles tur med passering, bakpartskontroll, litt innføring i rallylydighet, stell og pleie, stå på bord med håndtering, innkalling med og uten forstyrrelser. Utstillings trening. Noen kvelder har det vært fyrt opp i bålpanna og servert bålkaffe. Vi ønsker å få til felles turer samt skape et positivt og godt hundemiljø for alle.

Medlemsmøte 9.April hvor vi har invitert veterinær som tar opp tema bla førstehjelp på hund.

Et intro kurs i agility er satt til lørdag 27. April.

Dette er et lavterskel tilbud som vi håper vil nå flere av klubbens medlemmer og rekruttere flere etter hvert.

Vi som styrer denne gruppen er; Øyvind Fåne, Heidi Brudevoll, Grete Larsen og Else Lill Isaksen Sørnes

**Årsberetning for Handlergruppa 2023**

Hege Krogh, Ronny Evensen Bekkelid og Gro Moe-Gumø deler ledervervet i gruppa. Vi har treninger hver tirsdag fra 18.30 og 20.00

Antallet mennesker på trening varierer veldig, alt fra 2-10. Vi forsøker å veilede nye som kommer og hjelpe de litt så de føler seg velkommen. I 2023 har vi ikke hatt noen aktiviteter utenom de faste treningene.

Flere medlemmer av Handlergruppa var med på dugnad på utstillingen til KHK i oktober 2023.

Hege Krogh, Ronny Evensen Bekkelid og Gro Moe-Gumø

Kongsberg 25.02.2024

**Årsberetning Rallylydighetsgruppa 2023**

Gruppen trener mandager kl. 18-20, vi er en fast gruppe som trener og er normalt 3-6 stk på trening.

Facebook gruppen «Rallylydighetstrening ved Kongsberg hundeklubb» har 39 medlemmer, så alle er ikke aktive.

På starten av året hadde vi et helgekurs med innføring i nytt regelverk med instruktør Karen Årseth.

Vi har kjøpt inn godkjent utstyr som kan brukes både i rallylydighet og agility. Dette utstyret ligger i hallen.

Søndag den 11.juni gjennomførte gruppen sin første stevne i rallylydighet. Vigdis stilte som prøvens leder, mens vi var ca 10 stk som jobbet med andre oppgaver. Det var 58 påmeldte og 51 startende ekvipasjer. Det var strålene solskinn og ganske så varmt, men dagen ble veldig bra gjennomført.

Det ble på slutten av året arrangert en juleavslutning med en veldig uoffisiell rallyprøve, samt servering av gløgg, grøt og pepperkaker.

Kjersti Schanke

Kongsberg 19.02.2024

**Årsberetning Bruksgruppa 2023**

**Bruksgruppa har i 2023 hatt følgende aktiviteter:**

1-2.april Fremmadsendingskurs med Tom Larsen

29-30.april Brukslydighetskurs med Andreas Volle

17.august Bruksstevne kl. C Dommer Knut Oskarsen

**Deltakere fra klubben:**

Erica Linke med Krim opprykk til kl. B

Vigdis Knutsdotter Stifjell med Mo2r opprykk til kl. B

Trude Hauge Iversen med Puma Godkjent

23-24.sep. Brukslydighetskurs med Gulekule

Vigdis og Erica

**Årsberetning Konkurranselydighetsgruppa 2023**

2023 har vært ett forholdsvis aktivt år for konkurranselydighetsgruppa. Vi har faste treningstider på onsdager, fra kl 17 og utover hele kvelden. Gruppen setter stor pris på treningstiden i hallen, og alle medlemmer har betalt treningsavgift og benytter seg av denne. Dette har gjort at vi har kunnet opprettholde aktiviteten gjennom hele vintersesongen.

Det er svært varierende antall fremmøte på de forskjellige treningene, men alt i alt teller gruppen ca 10 aktive medlemmer. Gjennomsnittlig oppmøte på onsdagene er ca 2-7 stykker.

Styringsgruppen har i 2023 bestått av: Eva Hukkelås Myhra, Geir Brandtzæg og Siri Kvammen Kolset.

Vi har i løpet av 2023 arrangert ett kurs. Kurset var ett helgekurs med instruktør Kristin Gudem, og det var seks deltagere på kurset.

Vi har aktive ekvipasjer i alle klasser og i løpet av 2023 har flere klart opprykk, en ekvipasje med cert og en annen ekvipasje med oppnådd championat. Tre av gruppens medlemmer har også være med i Talent-og rekrutttroppen for lydighetsnorge.no

Klubben har arrangert to lydighetsstevner i 2023, ett i juni og ett i september. Det er imidlertid ikke konkurranselydighetsgruppen som er ansvarlig for disse stevnene, men det er de aktive ekvipasjene fra denne gruppen, som i hovedsak bidrar som hjelp på disse.

I tillegg var klubben arrangør for NM i lydighet første helgen i september, for første gang ble det arrangert Norsk Mesterskap også i de tre lavere klassene. Mesterskapet ble gjennomført med beste stilkarakter! Kongsberg Hundeklubb fikk vist seg frem fra sin beste side og vi har fått veldig mange gode tilbakemeldinger på arrangementet. Både fra NKK, dommere, utøvere og publikum. Tusen takk til alle som var med på gjøre dette mulig!

Fem av klubbens ekvipasjer startet i NM, en stor gratulasjon til Berit og Ay-Ay med 2. plass i klasse 1, og Geir og Chacco med finaleplass i NM.

04.03.24

Eva Hukkelås Myhra

Leder for konkurranselydighetsgruppa